જયારે તમે નિરાશ હોવ, તણાવગ્રસ્ત હોવ, કે પછી હતાશ હોવ, જયારે જીવન એક મોટા રાક્ષસી ડ્રેગન જેવું લાગે ત્યારે પણ આશા ન છોડો, ધીમે ધીમે પણ આગળની તરફ વધતાં રહો. કેમ કે, તેનું એક સરળ કારણ છે: આ પણ પસાર થઇ જશે. અને રિસાઈ જવાથી કે તમારી ચુનોતીઓ અને પૂર્વગ્રહોથી દુઃખી થઇ જવાથી એ સમય પસાર નથી થઇ જવાનો, પરંતુ જુદું વિચારવાથી કે જુદું કાર્ય કરવાથી, કઈક નવા બનવાથી એ સમય પસાર થશે. જુનું મન જૂની વૃત્તિઓથી જ જો ઘેરાયેલું રહેશે તો તેમાં નવું સર્જન કરવાં માટે કશું ખુલશે જ નહિ.